Държавен вестник, бр. 66, 2014 г., стр. 134

СТР.  134	
Д Ъ Р Ж А В Е Н  В Е С Т Н И К 	
БРОЙ  66
хепатити, алкохолът, медикаменти, токсини, 
сърдечно-съдовата недостатъчност, както и 
значителното натрупване на минерали в черния 
дроб, хемохроматозата, цирозата на Wilson и др.
В зависимост от степента на чернодробна 
декомпенсация се различават три стадия на за­
боляването по Чайлд-C (тежка форма), Чайлд-B 
(среднотежка форма) и Чайлд-A (лека форма).
Големите усложнения на цирозите са портална 
хипертония, кървене от варици на хранопровода, 
спленомегалия и хиперспленен синдром, асцит, 
хепаторенален синдром, спонтанен бактериален 
перитонит, чернодробна енцефалопатия, първичен 
чернодробен рак.
Болните с чернодробна цироза и в компенси­
ран стадий са с ограничена работоспособност. 
Преценката за годност на служителите с ком­
пенсирана чернодробна цироза е индивидуална. 
Служителите с декомпенсирана чернодробна ци­
роза Чайлд-С стадий са негодни. При Чайлд-В и 
А стадий за служителите с лека форма на черно­
дробна цироза може да се направи индивидуална 
преценка в зависимост от естеството на работа. 
Кандидат-служителите както с компенсирана, 
така и с декомпенсирана чернодробна цироза са 
негодни. По графа 3 – индивидуална преценка, 
само при Чайлд-А стадий. 
Първична билиарна цироза (ПБЦ)
Приема се, че се касае за автоимунно хро­
нично холестатично чернодробно заболяване, 
характеризиращо се с деструкция на интерло­
буларните и септалните жлъчни канали, бавно 
прогресиращо, което евентуално може да доведе 
до чернодробна цироза. 
Диагнозата се поставя въз основа на морфо­
логичната оценка и имунологичните изследвания 
(антимитохондриални антитела и JgM). Прогно­
зата на заболяването е относително по-добра от 
прогнозата на другите видове цирози. Средната 
продължителност на живота след поставяне на 
диагнозата е 10 – 20 г. Болните в безсимптомния 
стадий на болестта са със запазена работоспо­
собност, а в стадия на билиарната цироза са 
неработоспособни. Преценката за годност при 
служителите с ПБЦ е както при чернодробната 
цироза. Кандидат-служителите са негодни за 
работа в МВР, индивидуална преценка по графа 
3 в безсимптомния стадий.
Хемохроматозата е генетично заболяване, 
водещо до натрупване на наднормено количество 
желязо в хепатоцитите при първичната и в ре­
тикулоендотелна система (РЕС) при вторичната 
хемохроматоза в резултат на увредена чернодроб­
на абсорбция. Черният дроб е прицелен орган за 
натрупване на желязо. Заболяването прогресира 
от хроничен хепатит до цироза.
Диагнозата се поставя въз основа на мор­
фологичното изследване и генетичен анализ. 
Прогнозата на заболяването е сериозна. Тя се 
влошава и от честото настъпване на сърдечно-
съдова недостатъчност и от развитието на пър­
вичен чернодробен рак. Още в началния период 
на чернодробна цироза работоспособността на 
болните е намалена. 
Кандидат-служителите с хемохроматоза са 
негодни за работа в МВР. Служителите се пре­
ценяват в зависимост от стадия и степента на 
декомпенсация на заболяването.
Абсцес на черния дроб
Чернодробният абсцес е ограничено гнойно 
разпадане на чернодробния паренхим. В зави­
симост от това, дали се развива в неповредена 
чернодробна тъкан, или е резултат от нагноява­
не на предшестващи патологични образувания 
(раков възел, посттравматичен хематом), се 
приема първичен или вторичен произход. При­
чинителите могат да бъдат бактерии, протозои, 
чревни паразити.
Прогнозата на амебния абсцес е по-добра от 
тази на пиогенния. При благоприятен изход от 
лечението на чернодробния абцес преценката по 
годността за работа в МВР се прави от 6 месеца 
до една година след проведено лечение.
Синдром на Gilbert – идиопатична нехемо­
литична жълтеница.
Нарушен е механизмът на трансфер на били­
рубина и неговата конюгация при намаление или 
липса на активност на ензима глюкуронилтранс­
фераза. Установява се повишение на серумния 
неконюгиран билирубин с хипербилирубинемия 
над 50 ммол/л.
Синдром на Dubin – Johnson
Дължи се на секреционен блокаж на конюги­
рания билирубин от чернодробната клетка към 
жлъчните пътища. Лабораторно се установява 
увеличен билирубин до 34 – 85 ммол/л за сметка 
на конюгираната фракция. Аминотрансферазите 
са нормални. 
Синдром на Dubin и Rotor – Stranskу на хи­
пербилирубинемия 
Касае се за ензимно блокиране на премина­
ването на конюгирания билирубин от чернодроб­
ните клетки в жлъчните каналчета.
За диагнозата са важни лапароскопията – ха­
рактерен образ и оцветяване на черния дроб 
и СЧБ.
При всички изброени по-горе ензимопатии 
решението е негоден по графи 1, 2, 4. По графи 3, 
5 и 6 – индивидуална преценка, ако стойностите 
са в границите 34 – 60 ммол/л.
Кандидат-служителите с установена фамилна 
хипербилирубинемия със стойности на общия 
билирубин над 60 ммол/л, потвърдени при не­
еднократни изследвания, се решават негодни.
Синдром на Budd-Chiari – обтурация на чер­
нодробните вени на различно ниво.
 Среща се при туморни заболявания, тром­
бози, токсични увреждания, химиотерапия, 
лъчетерапия.
Прогнозата е лоша. Работоспособността е 
загубена. Всички служители и кандидат-служи­
тели са негодни.
Холелитиаза и други болести на жлъчния 
мехур и жлъчните пътища
Към тази рубрика са включени: холелитиаза, 
остър и хроничен холецистит, с техните услож­
нения (хидропс, емпием, гангрена и перфорация 
на жлъчния мехур), холедохолитиаза, холангит 
и холангиохепатит.